cyanic-selkie/wikianc huggingface dataset:
মাতৃস্বাস্থ্য
সুবিধা এবং প্রভাব
ইউএনএফপিএর (UNFP) মতে, আধুনিক পরিবারের পরিকল্পনা এবং মাতৃ ও নবজাতক স্বাস্থ্যসেবা নিশ্চিত হলে মাতৃত্বকালীন মৃত্যুর হার দুই-তৃতীয়াংশ অর্থাৎ ২,৮৭,০০০ থেকে শুরু করে ১,০৫,০০০ পর্যন্ত কমানো সম্ভব। অতএব, পরিবার পরিকল্পনা এবং উন্নত মাতৃ স্বাস্থ্যসেবাতে বিনিয়োগে অনেক সুবিধা রয়েছে যা মা ও শিশুদের স্বাস্থ্যের উন্নয়ন ঘটাবে। একটা পর্যালোচনায় দেখা গেছে যে, “কোন শিক্ষা ছাড়া নারীদের গর্ভাবস্থা এবং প্রসবকালীন সময়ে মারা যাওয়ার হার, যারা মাধ্যমিক শিক্ষার গণ্ডি পেরিয়েছে তাদের চেয়ে প্রায় তিনগুণ বেশি"। প্রমাণ দেখায় যে, যারা শিক্ষিত তাদের শিশুগুলাও স্বাস্থ্যবান ।
গর্ভাবস্থার আগে এবং গর্ভাবস্থায় মৌখিক স্বাস্থ্য ও রোগের সুরক্ষা এবং নিয়ন্ত্রণ একটি মহিলার স্বাস্থ্যের মান রক্ষা করে। এছাড়াও, মায়ের থেকে শিশুর দেহ পর্যন্ত ব্যাকটেরিয়া সংক্রমণ হ্রাসের সক্ষমতা রয়েছে। গর্ভাবস্থার পাশাপাশি, একজন মহিলার শারীরবৃত্তীয় পরিবর্তন আসে। পরিবর্তনগুলি হল হরমোনের হ্রাস-বৃদ্ধি যা  মৌখিক সংক্রমণের সম্ভাব্যতাকে বাড়িয়ে তোলে। গর্ভাবস্থায় গর্ভাশয়ের মৃদু প্রদাহ,"গঞ্জেভিটিস" নামে বেশ প্রচলিত, যদি রোগটির যথাযত চিকিৎসা না করানো হয় তবে পিরিওডিকাল রোগ হতে পারে।
সহযোগিতা ও শিক্ষা
মৌখিক স্বাস্থ্যের তাৎপর্য দৃশ্যত। এমন অনেক মহিলায় আছেন যারা গর্ভাবস্থার আগে, গর্ভাবস্থার সময় অথবা গর্ভাবস্থার পরেও মৌখিক রোগের সুস্পষ্ট লক্ষণগুলি প্রকাশ পাওয়া স্বত্বেও ডেন্টাল পরিষেবাগুলি গ্রহণ করেন না। গর্ভবতী নারীদের ডেন্টাল সেবা না নেওয়ার পেছনে অনেকগুলি কারণ রয়েছে এরমধ্যে স্বাস্থ্যসেবা ব্যবস্থার ভূমিকা এবং নারীর স্বকীয়তাও রয়েছে। একটি সাধারণ ভুল ধারণা আছে যে, গর্ভবতী অবস্থায় দাঁতের সেবা গ্রহণ করা নিরাপদ নয়। প্রথম এবং সর্বাগ্রে, গর্ভবতী মহিলাদের কাছে ডেন্টাল পরিষেবাগুলির প্রভাব সম্পর্কে ভ্রান্ত ধারণা দূর করার প্রয়োজন। একটি ঐক্যমত্য রয়েছে যে মৌখিক রোগের চিকিৎসা অত্যন্ত উপকারী এবং গর্ভবতী মহিলাদের মৌখিক যত্ন তাদের গর্ভস্থ সন্তানের উপর কোন ধরনের ক্ষতিসাধন করে না।
জন্মগত স্বাস্থ্য
জন্মপূর্বকালীন যত্ন প্রাথমিক মাতৃ স্বাস্থ্যসেবার একটি গুরুত্বপূর্ণ অংশ। একজন মায়ের কমপক্ষে চারটি প্রসবোত্তর পরিদর্শন লাভের সুপারিশ করা হয়, যেখানে একজন স্বাস্থ্যকর্মী অসুস্থ স্বাস্থ্যের লক্ষণগুলি পরীক্ষা করতে পারে - যেমন কম ওজন, অনিয়ম বা সংক্রমণ - এবং ভ্রূণের স্বাস্থ্য নিরীক্ষণ ইত্যাদি। এই পরিদর্শনের সময়, নারীদের তাদের স্বাস্থ্য উন্নতির জন্য পুষ্টি এবং স্বাস্থ্যবিষয়ক পরামর্শ দেওয়া হয়। জরুরী অবস্থায় করণীয় বিষয় সম্পর্কে তারা একটি জন্ম পরিকল্পনা গড়ে তোলার আলোচনা করতে পারে। দারিদ্র্য, অপুষ্টি শিশুর আচরণগত সমস্যাগুলির কারণ হতে পারে। অন্য কথায়, যদি একজন মা প্রসবপূর্ব সময়ে (যখন তিনি গর্ভবতী হয়) অনুকূল স্বাস্থ্যের অধিকারী না হন তাহলে শিশুর স্বাস্থ্য বা বিকাশগত সমস্যাগুলির সম্ভাবনা বেশি হয় এমনকি মৃত্যু পর্যন্ত হয়। গর্ভধারণ এবং জন্মের পর মায়ের ভ্রূণ / ভ্রূণের জন্য পরিবেশটি সুপ্রতিষ্ঠিত। “টেরাটোজেন” এমন একটা নেগেটিভ এজেন্ট যা একটি শিশুর জন্মদানকালে নেতিবাচক এবং আচরণগত বৈশিষ্ট্যের আমূল পরিবর্তন করতে পারে। “টেরাটোজেন” ভ্রূণের উপর কতটা প্রভাব ফেলবে সেটা নির্ভর করে টেরাটোজেনের পরিমাণ, জেনেটিক সংবেদনশীলতা এবং ছড়িয়ে পড়ার উপর।
গর্ভাবস্থায় স্ট্রেটোমোমাইসিন, ট্যাটাসাস্প্লিন, কিছু অ্যান্টিডিপ্রেসেন্টস, প্রোগেস্টিন, সিন্থেটিক ইস্ট্রোজেন, অ্যাকিউটেন এবং কাউন্টার ওষুধ হিসেবে ডায়েট পিলস গ্রহণ করা হয় যা ভ্রূণ বিকাশে বাঁধাদান করে। উপরন্তু, অ্যাসপিরিনের উচ্চ ডোজগুলি মা ও ভ্রূণের রক্তপাতের কারণ, যদিও কম ডোজ অ্যাসপিরিন সাধারণত ক্ষতিকারক হয় না। গর্ভাবস্থায় যে মায়েরা হেরোইন ব্যবহার করে এমন নবজাতকের জন্মকালে প্রায়ই উপসর্গ দেখা দেয় এবং শিশু বড় হওয়ার সাথে সাথে মনোযোগের সমস্যা ও স্বাস্থ্যের সমস্যা দেখা দিতে পারে। গর্ভাবস্থায় মেথাম্ফেটামিন এবং কোকেনের মতো উত্তেজক ব্যবহার করা শিশুর জন্য কয়েকটি সমস্যার কারণ যেমন, কম ওজনের শিশু জন্ম দেওয়া, জ্ঞানীয় বিকাশে বিলম্ব এবং শৈশব জুড়ে আচরণগত সমস্যা। আমেরিকান অ্যাকাডেমি অফ চাইল্ড এন্ড কিউন্যোলস সাইকিয়াট্রি, ৬ বছর বয়সী শিশুদের বুদ্ধিমত্তার পরীক্ষা করে  দেখেছে যে, গর্ভাবস্থায় যে মায়েরা ধূমপান করেছে তাদের শিশুরা, গর্ভাবস্থায় যে মায়েরা ধূমপান করেনি তাদের শিশুদের থেকে কম বুদ্ধিসম্পন্ন।
গর্ভাবস্থায় ধূমপান সন্তানের স্বাস্থ্য এবং উন্নয়নের উপর ক্ষতিকর প্রভাব ফেলে। গর্ভাবস্থায় ধূমপানের প্রচলিত ফলগুলি হল অপরিপক্ক শিশুর জন্ম, কম ওজনের শিশু জন্ম, ভ্রূণ এবং নবজাতক মৃত্যু, শ্বাসযন্ত্রের সমস্যা এবং হঠাৎ শিশু মৃত্যু (SIDS), পাশাপাশি স্বল্প বুদ্ধি, মনোযোগের ঘাটতি এবং অন্যান্য আচরণগত সমস্যা। ইন্টারন্যাশনাল জার্নাল অফ ক্যান্সার প্রকাশিত একটি গবেষণায় দেখা গেছে, গর্ভাবস্থায় যেসকল মহিলারা ধূমপান করেছে তাদের শিশুদের নন-হডকিন লিম্ফোমার ঝুঁকি ২২% বেড়েছে।
শিশু জন্ম
জিনগত হার্পস প্রসবের সময় বার্থ কেনালের মধ্য দিয়ে শিশুর দেহে প্রবেশ করে। গর্ভাবস্থায় যে মা ভাইরাসে সংক্রমিত থাকে এবং সংক্রমিত সেই বার্থ কেনাল দিয়ে জন্মানো শিশুর ২৫% এর মস্তিষ্কের ক্ষতিসাধন হয়ে থাকে এমনকি এক-তৃতীয়াংশ শিশুর মৃত্যুও ঘটে। আবার বাচ্চা প্রসবের সময় মায়ের শরীরে থাকা এইচআইভি / এইডস বাচ্চার শরীরে প্রবেশ করতে পারে। উন্নত দেশগুলিতে মায়েরা প্রসবের সময় বার্থ কেনাল সংক্রমিত হওয়ার ঝুঁকি এড়াতে সিজারিয়ান পদ্ধতিতে বাচ্চা জন্ম দিয়ে থাকেন, তবে এই বিকল্পটি সবসময় উন্নয়নশীল দেশগুলিতে পাওয়া যায় না।
প্রসবোত্তর সময়
বিশ্বব্যাপী, প্রতিবছর ১৩৬ মিলিয়ন নারীর মধ্যে ৮ মিলিয়নের বেশি নারী সন্তান প্রসবের পরে অতিরিক্ত রক্তক্ষরণে ভোগে। এই অবস্থাকে-ডাক্তারি ভাষায় পোস্টপ্যার্টাম হেমোরেজ (পিপিএইচ) বলে অভিহিত করা হয়। প্রসবোত্তর রক্তক্ষরণের ফলে মৃত্যু সামঞ্জস্যহীনভাবে উন্নয়নশীল দেশগুলির নারীদের উপর প্রভাব ফেলে। গর্ভধারন সম্পর্কিত বিভিন্ন কারণে মারা যায় এমন প্রত্যেক মহিলার জন্য, আনুমানিক ২০-৩০টি গুরুতর জটিলতার সম্মুখীন হতে হয়। যারা এই ধরনের জটিলতায় বেঁচে থাকে তাদের প্রায়ই দীর্ঘস্থায়ী পুনর্বাসনের প্রয়োজন পড়ে এবং স্থায়ীভাবে শারীরিক, মানসিক, সামাজিক ও অর্থনৈতিক সমস্যার সম্মুখীন হতে হয়। যদিও এই জটিলতার অনেকগুলি অনির্দেশ্য উপরন্তু প্রায় সব জটিলতাগুলিই চিকিৎসা যোগ্য । প্রসবোত্তর সময়ে, অনেক মা তাদের শিশুকে বুকের দুধ খাওয়ান। বুকের দুধ খাওয়ানোর মধ্য দিয়ে এইচআইভি / এইডস ছড়িয়ে পড়া উন্নয়নশীল দেশ, যেমন আফ্রিকার দেশগুলোতে একটি বিশাল সমস্যা। ওয়ার্ল্ড হেলথ অর্গানাইজেশনের সুপারিশ অনুযায়ী,সন্তান জন্ম দেওয়ার পর দুই বছর পর্যন্ত শিশুকে মায়ের বুকের দুধ খাওয়ানোর কথা বলা হয়েছে। আবার আমেরিকান অ্যাকাডেমি অফ পেডিয়াট্রিকস এবং আমেরিকান একাডেমী অফ ফ্যামিলি ফিজিসিইয়ান্স সুপারিশ করে যে, মায়েরা সন্তান জন্ম দেওয়ার পর কমপক্ষে প্রথম ছয় মাস বুকের দুধ খাওয়াবে। যেসব শিশুরা সুস্থ মায়ের (এইচআইভি / এইডস দ্বারা সংক্রামিত নয়) বুকের দুধ খেয়ে থাকে এমন শিশুরা হিমোফিলাস ইনফ্লুয়েঞ্জা, স্ট্রেপ্টোকোক্কাস নিউনয়ি, ভিবরিও কলেরা, এসচারিচিয়া কোলাই, গাইয়ার্ডিয়া লেম্বলিয়া, গ্রুপ বি স্ট্রেটোকোকি, স্ট্যাফিলোকক্কাস এপিডার্মিডিস, রোটাই ভাইরাস দ্বারা সংক্রমিত হয় না।
মায়ের জন্য দীর্ঘমেয়াদী প্রভাব
মাতৃত্বের স্বাস্থ্যের সমস্যাগুলি যেমন শিশু প্রসবের সময় জটিলতা যা মাতৃত্বকালীন মৃত্যুর কারণ না। যে মহিলাটি শিশু প্রসবকালে মারা যায় গড়পড়তায় তার জন্য প্রায় ২০ টি সংক্রমণ, আঘাত বা অক্ষমতা দায়ী থাকে।
উন্নত দেশে মাতৃত্বকালীন মৃত্যুহার (MMR)
বিংশ শতাব্দীর আগ পর্যন্ত উন্নত দেশ এবং উন্নয়নশীল দেশে মাতৃমৃত্যুর হার অনুরূপ ছিল। যেহেতু অধিকাংশ মাতৃমৃত্যু এবং আঘাত প্রতিরোধযোগ্য, তাই সেগুলো উন্নত বিশ্বে ব্যাপকভাবে নির্মূল করা হয়েছে। শিল্পায়িত বিশ্বের মধ্যে মার্কিন যুক্তরাষ্ট্রে মাতৃত্বকালীন মৃত্যুহার সর্বোচ্চ। ২০১৬ সাল থেকে, প্রোপাবলিকা (ProPublica) এবং এনপিআর (NPR) যুক্তরাষ্ট্রের মাতৃমৃত্যুর হার বৃদ্ধির কারণগুলি অনুসন্ধান করছে। তারা রিপোর্ট করেছে যে "প্রাক-বিদ্যমান অবস্থার কারণে, চিকিৎসা সংক্রান্ত ত্রুটি এবং যত্নের সাথে অসামঞ্জস্যতার কারণে মার্কিন যুক্তরাষ্ট্রে নতুন মায়েদের জীবনের ঝুঁকির জটিলতার হার দ্বিগুণ হয়ে গেছে।" সেন্টার ফর ডিজিজ কন্ট্রোল অ্যান্ড প্রিভেনশন এর মতে মার্কিন যুক্তরাষ্ট্রে প্রতিবছর, ৪০ লক্ষ নারীদের মধ্যে ৫০ হাজারেরও বেশি সন্তান প্রসবের সময় বিপজ্জনক এবং এমনকি জীবন-হুমকির জটিলতার অভিজ্ঞতা লাভ করে। এর মধ্যে প্রতি বছর গর্ভাবস্থায় এবং প্রসবকালীন সময়ে ৭০০ থেকে ৯০০ জন মহিলা মারা যায়। মার্কিন যুক্তরাষ্ট্রের সেন্টার ফর ডিজিজ কন্ট্রোল অ্যান্ড প্রিভেনশনের একটি প্রতিবেদন অনুযায়ী, ১৯৯৩ সালে গুরুতর মাতৃত্বকালীন রোগের হার প্রতি ১০ হাজারে ৪২.৫ থেকে ১৪৪ পর্যন্ত বেড়েছিল।
পোইগায় আলবর
পোইগাই আলবর ছিলেন দক্ষিণ ভারত-এর বারোজন অলবর সাধুদের মধ্যে একজন। তারা হিন্দুধর্মের বৈষ্ণব ঐতিহ্যের সাথে সম্পৃক্ততার জন্য প্রখ্যাত।অলবর এর শ্লোকগুলি নালায়রা দিব্য প্রবন্ধম -এ সংকলিত হয়েছে এবং একশ আটটি মন্দিরকে দিব্য দেশম হিসাবে শ্রেণীবদ্ধ করা হয়েছে। পোইগাই হল তিন জন প্রধান আলবর-এর মধ্যে একজন, বাকি দু'জন হলেন ভুথাথ আলবর এবং পেয়ালবর, যাদেরকে সম্মিলিতভাবে মুতালামালবরগাল বলা হয়। মনে করা হয়, দৈব কৃপায় পোইগায়ালবর জন্মগ্রহণ করেছিলেন। পোইগাই শতাধিক শ্লোক রচনা করেছিলেন যেগুলিকে মুতাল তিরুবান্ততি হিসাবে শ্রেণীবদ্ধ করা হয়েছে।  তাঁর রচনাটি অন্তাতি শৈলীতে যোগ করা হয়েছে যেখানে শ্লোকের শেষ  অক্ষরটি পরবর্তী শ্লোকের শুরুর অক্ষর হিসেবে বিবেচিত হয়েছে।
ঐতিহ্যগত বিবরণ অনুসারে, প্রথম তিনজন আলবর-এর সময়কাল দ্বাপর যুগ অর্থাৎ ৪২০০ খ্রিস্টপূর্বাব্দের পূর্বে অন্তর্গত। হিন্দু কিংবদন্তি অনুসারে, পোইগাইকে তিরুবেক্কা-এ যধোতকারি মন্দিরের কাছে একটি ছোট পুকুরে পাওয়া গিয়েছিল। তামিল ভাষায়, ছোট পুকুরকে "পোইগাই" বলা হয়, এবং যেহেতু তাকে একটি পুকুরে পাওয়া গিয়েছিল, তাই তার নাম হয়েছে পোইগাই।
কিংবদন্তি অনুসারে, তিনজন আলবর একবার তিরুকোবিলুরে বৃষ্টির সময় একটি ছোট অন্ধকার ঘেরে আটকে পড়ে ছিলেন। তারা তাদের মধ্যে চতুর্থ ব্যক্তির অস্তিত্ব অনুভব করলেন। তারা জানতে পেরেছিলেন,  তিনি দেবতা বিষ্ণু এবং পোইগাই আলবর অবিচ্ছিন্নভাবে তাঁর মুখ দেখতে চেয়েছিলেন,কিন্তু তিনি কেবল দেবতার বিদ্যুতশিখার ন্যায় জ্যোতি দেখতে পান।সেই উজ্জ্বল জ্যোতি পুনর্বার দর্শন করার লক্ষ্যে তিনি অবিলম্বে জ্যোতির্ময় দেবমূর্তির দেহে আলোর উদ্ভব কামনা করে শতাধিক গান রচনা করেন। বাকি দুজন বিষ্ণুর উপর একশত গান রচনা করতে থাকেন। এই প্রাচীনতম সাধুদের রচনাসম্ভার বৈষ্ণবধর্মের দার্শনিক এবং ধর্মতাত্ত্বিক ধারণাগুলিতে অবদান রেখেছিল। তিনজন শৈব নায়নমারদের সাথে তারা দক্ষিণ ভারতীয় অঞ্চলের শাসক পল্লব রাজাদের প্রভাবিত করেছিল, যার ফলে তথাকার ধর্মীয় ভূখণ্ড বৌদ্ধ এবং জৈন ধর্ম,  হিন্দুধর্মের দুটি সম্প্রদায়ে ভাগ করা হয়।
দিয়ারিওস দে মোতোসিক্লেতা
দিয়ারিওস দে মোতোসিক্লেতা (Diarios de Motocicleta, "মোটরসাইকেলের দিনলিপিগুলি") লাতিন আমেরিকার বিপ্লবী নেতা চে গেভারার লেখা একটি বই।
১৯৫২ সালে এর্নেস্তো গেভারা (তখনো তিনি "চে" নামটি নেন নি) ছিলেন শিক্ষানবীশ চিকিৎসক। তিনি ও তাঁর বন্ধু আলবের্তো গ্রানাদো লা পেদারোসা একটি মোটরসাইকেল নিয়ে বেরিয়ে পড়েন আর্জেন্টিনার বুয়েনোস আইরেস থেকে। তাঁদের উদ্দেশ্য ছিল লাতিন আমেরিকা ঘুরে দেখা। আর্জেন্টিনা-র আটলান্টিক উপকূল ধরে আন্দেস পর্বতমালা পার হয়ে চিলি, সেখান থেকে পেরু, কলম্বিয়া ও শেষে ভেনেজুয়েলার কারাকাস নগরীতে পৌঁছান। এক বছরের অধিক সময় তারা পরিভ্রমণ করেন লাতিন আমেরিকার আনাচে কানাচে। প্রায় ১২,০০০ মাইল পথ পাড়ি দেন। চরম দারিদ্র্যের মধ্যে বেঁচে থাকা কৃষকদের দেখে তিনি অভিভূত হন। এই ভ্রমণের অভিজ্ঞতা সঞ্চিত করা দিনলিপিতে তিনি লেখেন, "মানব সত্ত্বার ঐক্য ও সংহতির সর্বোচ্চ রূপটি এসকল একাকী ও বেপরোয়া মানুষদের মাঝে জেগে উঠেছে"। এই ভ্রমণের মাধ্যমে এর্নেস্তো গেভারা লাতিন আমেরিকার সাধারণ মানুষের দারিদ্র্য ও দুঃখ-কষ্ট নিজ চোখে দেখতে পান এবং তার বিপ্লবী রাজনৈতিক চেতনা ধীরে ধীরে জেগে উঠতে থাকে। তার এই দিনলিপিমূলক গ্রন্থ পরবর্তীতে নিউ ইয়র্ক টাইমস-এর বেস্ট সেলার তালিকায় স্থান পায় এবং পরে একই নামে (The Motorcycle Diaries) চলচ্চিত্র বের হয় যা পুরস্কৃত হয়েছিল। এই অভিযানে তার সাথী ছিলেন আলবের্তো গ্রানাদো, যিনি ছিলেন চে'র বন্ধু ও পেশায় কুষ্ঠরোগ বিশেষজ্ঞ।
চলচ্চিত্রায়ন
মোটর সাইকেল ডায়েরিজ ২০০৪ সালে একটি চলচ্চিত্রে রূপায়িত হয়। মেক্সিকোর প্রতিভাবান অভিনেতা গেল গার্সিয়া বের্নাল গেভারা-র চরিত্রে ও রোদ্রিগো দে লা সের্না আলবের্তোর চরিত্রে অভিনয় করেন।
প্রাক অভিযান
১৯৪৮ সাল থেকে শুরু করা গেভারার চিকিৎসা বিষয়ক পড়ালেখা করার সময় তিনি লাতিন আমেরিকার বিভিন্ন দেশ ভ্রমণে দীর্ঘ সময় ব্যয় করেছেন। ১৯৫০ সালে তিনি প্রথম সমুদ্র ভ্রমণের উদ্যোগ নেন। তিনি সাধারণ একটি সাইকেল নিয়ে আর্জেন্টিনার উত্তরাঞ্চলের প্রায় ৪৫০০০কি.মি (২৮০০০মাইল) এলাকা ভ্রমণ করেন। এ ভ্রমণকালে তিনি সেইসব এলাকার মানুষের চরম দরিদ্রতা, দারিদ্র এবং তাদের বিভিন্ন রোগের বিশেষ করে কুষ্ঠ রোগ পর্যবেক্ষণ করেন। তারপর তিনি সান ফ্রান্সিসকোতে তার বন্ধু আলবের্তো গ্রানাদোর কাছে যান, তারা উভয়েই সেখানে কুষ্ঠ রোগ নিরাময় কেন্দ্রে ছুটে যান।
এই ভ্রমণের ফলে তিনি ঐ অঞ্চলের মানুষের দুঃখ দুর্দশা কষ্ট বিপুল ভাবে পর্যবেক্ষণ করতে পেরে ছিলেন। যার ফলস্বরূপ তার মধ্যে বিপ্লব চেতনার সঞ্চার হয়েছিল এবং মানুষের মুক্তির কথা তাকে ভাবিয়ে তুলেছিল।
তাইপা
তাইপা (চীনা: 氹仔, ক্যান্টনীয়: [tʰɐ̌m.t͡sɐ̌i̯]; পর্তুগিজ: Taipa, হল ম্যাকাওয়ের একটি দ্বীপ যা পুনরুদ্ধারকৃত ভূমি দ্বারা কোলোন দ্বীপের সাথে একত্রিত হয়েছে। যে ভূমি পুনরুদ্ধার করা হয়েছে তার নাম কোটাই। প্রশাসনিকভাবে, ঐতিহ্যবাহী বেসামরিক যাজকপল্লী ফ্রেগুসিয়া দে নোসা সেনহোরা ডো কারমোর সীমানা সাবেক তাইপা দ্বীপের সাথে মিলিত হয়েছে।
তাইপার নামকরণ
ক্যান্টনীয় ভাষায়, তাইপা সময়ের সাথে সাথে অনেক নামে পরিচিত হয়েছে, যার মধ্যে রয়েছে 龍環 (লুং ওয়ান, যার অর্থ "ড্রাগন রিং"), 雞頸 (গাই গেং, "মুরগির গলা"), 潭仔 (তাম জাই, "জলাশয়"), এবং 龍頭環 (লুং টাউ ওয়ান, "ড্রাগনের হেড রিং")। পর্তুগিজ নাম "তাইপা" এসেছে 氹仔-এর চীনা উচ্চারণ থেকে মিন ন্যান /টিয়াপ-আ/ ("টিয়াম্প-আ"-এর অনুরূপ) তারপর সর্বশেষে " তাইপা " হয়েছে। কিংবদন্তি অনুসারে, তাইপাতে প্রাথমিক পর্তুগিজ বসতি স্থাপনকারী এবং স্থানীয় চীনা বসতি স্থাপনকারীদের মধ্যে একটি বিনিময় চুক্তি থেকে "তাইপা" শব্দটি এসেছে। পর্তুগিজ ভাষায় "তাইপা" অর্থ হল মাটির কাদা যা ছাঁচে ঢেলে অতীতে পর্তুগালে মাটির ঘর তৈরির জন্য ব্যবহৃত হত। সাম্প্রতিক সময়ে যাকে ‘‘রামড আর্থ বা পিটান মাটি” বলা হয়।
এটাও লক্ষণীয় যে, তাইপা এবং ম্যাকাও-এর জনসংখ্যার বড় অংশই চীনা; তবে, তাইপাতে বসবাসকারী প্রবাসীদের একটি ক্রমবর্ধমান সম্প্রদায় রয়েছে যারা কোটাইয়ের ক্যাসিনো বা স্কুল ও বিশ্ববিদ্যালয়ে কাজ করে। বেশিরভাগ লোক এই দ্বীপটিকে এর ক্যান্টনীয় নাম "তামজাই" হিসেবে উল্লেখ করে এবং "তাইপা" কীভাবে যেতে হবে তা জিজ্ঞাসা করলে বেশিরভাগ ট্যাক্সি ড্রাইভার এবং বাস চালকরা বুঝতে পারবেন না।
মুনিম শাহরিয়ার
মুনিম শাহরিয়ার (জন্ম: ২২ মে ১৯৯৮) একজন বাংলাদেশী ক্রিকেটার। ২৯ এপ্রিল ২০১৭ সালে ২০১৬-২০১৭ ঢাকা প্রিমিয়ার ডিভিশন ক্রিকেট লিগে গাজী গ্রুপ ক্রিকেটার্স ক্লাবের হয়ে লিস্ট এ ক্রিকেটে অভিষেক হয় তার। ২৫ ফেব্রুয়ারি ২০১৯ সালে ঢাকা আবাহনী ক্রিকেট দলের হয়ে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে টুয়েন্টি২০ ক্রিকেটে অভিষেক তার।
লুকায়িত ইসলাম
লুকায়িত ইসলাম (Crypto-Islam) ইসলাম ধর্মের এমন গোপন অনুশীলন করাকে নির্দেশ করে; যেখান তারা বাহিরে অন্য ধর্মের অনুসারী হিসেবে নিজেদেরকে প্রকাশ করে থাকেন। গোপন ইসলামের অনুশীলনকারীরা হলেন "লুকায়িত মুসলিম"। এই শব্দটি স্পেনের মুসলমানদের ক্ষেত্রে সাধারণত প্রয়োগ করা হয় যারা মধ্যযুগীয় খ্রিস্টানদের ধর্মীয় আদালত থেকে বাঁচতে খ্রিস্টান হিসাবে নিজেকে প্রকাশ করতেন, তবে গোপনে ইসলামের অনুসরণ করতেন ও ইসলাম ধর্মের আকিদার উপর বিশ্বাস রাখতেন।
ঐতিহাসিক উদাহরণ
ঐতিহাসিক উদাহরণের মধ্যে আহমদ ইবনে কাসিম আল-হিজরি উল্লেখযোগ্য। ষোড়শ শতাব্দীতে তিনি স্পেনে একজন গোপন মুসলিম হিসাবে থেকেছিলেন। তিনি কীভাবে স্পেন থেকে মরক্কোতে পালিয়ে গিয়েছিলেন সে সম্পর্কে একটি বই লিখেছিলেন। এর মধ্যে রয়েছে, যিশুখ্রিষ্ট সম্পর্কে তাদের খ্রিস্টান বিশ্বাসকে অস্বীকার করা। স্পেনে কীভাবে মুসলিমরা বাস করেন তাও বইটিতে বর্ণিত হয়েছে। পরে তিনি স্পেনে মরোক্কোর রাষ্ট্রদূত হন।
এটিও দাবি করা হয় যে, নাজাশি যিনি আকসুম রাজ্য বা হাবশা শাসন করেছিলেন, তিনিও একজন গোপন মুসলমান ছিলেন। এটা তো প্রকাশ্য যে, নাজাশি ইসলামের প্রথম দিনগুলিতে মুসলমানদের আশ্রয় দিয়েছিলেন এবং এমন একটি সময়ে ইসলাম ধর্মকে শক্তিশালী করেছিলেন যখন মুসলমানরা না সংখ্যক সংখ্যায় ছিলেন এবং না ইসলাম ধর্মের কোনও শক্ত সমর্থক ছিল।
আনিখা সুরেন্দ্রন
আনিখা সুরেন্দ্রন, আনিখা নামেও পরিচিত, একজন ভারতীয় অভিনেত্রী, যিনি মূলত মালয়ালম চলচ্চিত্র শিল্পে অভিনয়ের জন্য পরিচিত। তার অভিনীত প্রথম চলচ্চিত্রটি ছিল ছোট্টা মুম্বই। তবে পেশাগতভাবে তিনি অভিনয়ে আত্মপ্রকাশ করেছিলেন মালয়ালম চলচ্চিত্র কদা থুদারুন্নু (২০১০)-এর মাধ্যমে। পাশাপাশি অজিত কুমারের সাথে তামিল চলচ্চিত্র ইয়েন্নাই অরিন্দল (২০১৫) এবং বিশ্বাসম (২০১৯)-এর জন্যেও জনপ্রিয়তা অর্জন করেছিলেন। বর্তমানে তিনি এমএক্স প্লেয়ার প্রযোজিত কুইন চলচ্চিত্রে রম্যা কৃষ্ণন, ইন্দ্রজিৎ, মিনা সাইমনের সাথে শিশু শিল্পী হিসাবে অভিনয় করছেন।   তিনি ২০১৩ সালে ৫ সুন্দরীকাল চলচ্চিত্রে সেতুলক্ষ্মীর ভূমিকায় অভিনয়ের জন্য শ্রেষ্ঠ শিশু শিল্পী বিভাগে কেরল রাজ্য চলচ্চিত্র পুরস্কার অর্জন করেছিলেন।
পুনম দেবী
পুনম দেবী একজন ভারতীয় রাজনীতিবিদ। তিনি ভারতের উত্তর প্রদেশ রাজ্যের সন্ত কবির নগর জেলার ধনঘাটার বাকৌলি কালা গ্রামের বর্তমান সরপঞ্চ । তিনি দুর্নীতিবিরোধী কর্মী যিনি গ্রাম উন্নয়ন এবং সামাজিক সমস্যাতেও মনোনিবেশ করেন। তিনি বর্তমানে দরিদ্র গ্রামগুলির উন্নয়নের লক্ষ্যে নতুন উন্নয়ন কৌশল তৈরিতে মনোনিবেশ করছেন।
জিয়াউল হক জিয়া
জিয়াউল হক জিয়া (১১ মার্চ ১৯৫৩ - ৪ নভেম্বর ২০১৬) একজন বাংলাদেশী রাজনীতিবিদ ছিলেন। তিনি লক্ষ্মীপুর-১ আসনের ৩বারের সংসদ সদস্য ও অষ্টম জাতীয় সংসদে স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রীর দায়িত্ব পালন করেন।
প্রাথমিক জীবন
জিয়াউল হক জিয়া ১৯৫৩ সালের ১১ই মার্চ লক্ষ্মীপুর জেলার রামগঞ্জ উপজেলার ভাদুর ইউনিয়নের কেতুড়ি গ্রামে জন্মগ্রহণ করেন। তিনি রূপালী ব্যাংকের অফিসার্স এসোসিয়েশনের সাধারণ সম্পাদক ও ব্যাংক এমপ্লয়িজ ফেডারেশনের মহাসচিব ছিলেন।
রাজনৈতিক জীবন
জিয়াউল হক জিয়া ১৯৮৬ সালে বাংলাদেশ জাতীয়তাবাদী দলে যোগদান করেন। বিএনপির প্রার্থী হিসেবে তিনি ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে লক্ষ্মীপুর-১ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়ে ছিলেন।  অষ্টম জাতীয় সংসদে স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রীর দায়িত্ব পালন করেন।
মৃত্যু
জিয়াউল হক জিয়া ৪ নভেম্বর ২০১৬ সালে ব্যাংককের বামরুনগ্রাদ হাসপাতালে বাংলাদেশ সময় সকাল সাড়ে ৮টায় কোলন ক্যান্সারে চিকিৎসাধীন অবস্থায় মৃত্যুবরণ করেন। তিনি দীর্ঘদিন ধরে অসুস্থ ছিলেন।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ৩০০০ মিটার স্টিপলচেজ
২০০৮ অলিম্পিক গেমসে মহিলাদের ৩০০০মিটার স্টিপলচেজ প্রতিযোগিতা আগস্টের ১৫ থেকে ১৭ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে। অলিম্পিকে এই বিভাগ এই প্রথম চালু হল।
জাপানি কালো পাইন
পাইনাস থুনবার্গাই (সমার্থক: পিনাস থুনবার্গিয়ানা ), যাকে কৃষ্ণ পাইনও বলা হয়, জাপানি কৃষ্ণ পাইন, এবং জাপানি পাইন, হল একটি পূর্ব এশিয়ান পাইন। পৃথিবীর মধ্যে জাপান, ( কিউশু, শিকোকু এবং হোনশু ) এবং দক্ষিণ কোরিয়ার উপকূলীয় অঞ্চলে এই পাইন গাছ জন্মায়।
এই পাইন গাছকে বিভিন্ন দেশে বিভিন্ন স্থানীয় নাম দেওয়া হয়। যেমন, একে কোরিয়ান ভাষায়গমসল ( 곰솔), চীনা ভাষায় হেইসং (黑松), এবং জাপানি ভাষায় কুরোমাৎসু (黒松)黒松) বলা হয়।
বিবরণ
জাপানি কালো পাইন গাছগুলির উচ্চতা সাধারণত ৪০ মিটার পর্যন্ত হতে পারে, কিন্তু এর প্রাকৃতিক পরিসীমার বাইরে বিরলভাবে এই আকারটি অর্জিত হয়। গোড়ায় একটা সাদা চাদর দিয়ে সূঁচগুলি দুটো গুচ্ছে থাকে, এগুলো ৭-১২ সেমি লম্বা হয়; স্ত্রী শঙ্কুগুলো আঁশযুক্ত লম্বায় ৪-৭ সেমি পর্যন্ত হয়,  আঁশগুলোর আগায় ছোটো বিন্দু থাকে, পরিপুষ্ট হতে সাধারণত দু-বছর সময় লাগে।  বসন্ত ঋতুর আগমনে বাড়ন্ত পুরুষ শঙ্কুগুলো ১-২ সেমি লম্বা হয়ে ১২-২০টা ঝাড়ের আগায় জন্মায়। বসন্তে নবীন গাছে আর তার ছোটো ছোটো শাখায় বাকল ধূসর রঙের হয়, এবং পুরোনো শাখায় তাড়াতাড়ি মোটা হয়ে যাওয়া বড়ো বড়ো শাখা এবং কাণ্ডে আবৃত বাকল কালো রঙে বদলায়।
বাস্তুতস্ত্র
উত্তর আমেরিকাতে এই গাছের গুঁড়িতে দেশীয় আমেরিকান পাইনউড নেমাটোড, অর্থাৎ ব্রাসাফেলেনচাস জাইলোফিলাস নামে এক ধরনের রোগবাহক কীট এর ব্যাপক মৃত্যুহার বৃদ্ধির কারণ হয়ে যায়। এছাড়া পরবর্তীকালে, নীল রঙের দাগ ওয়ালা ছত্রাক এই পাইন গাছে হানা দেয়, ফলস্বরূপ গাছটা অতি দ্রুতহারে ক্ষয়প্রাপ্ত হয় এবং শেষে মারা যায়। ঘটনাচক্রে জাপানেও এই নিমোটোডটি দেখা দিয়েছে, যে কারণে এই জাপানি কালো পাইন গাছের প্রজাতিগুলি তার দেশীয় অঞ্চলে বিপদগ্রস্ত হয়ে পড়ছে।
ব্যবহারসমূহ
কালো পাইন গাছ জাপানে একটা জনপ্রিয় উদ্যানতত্ত্ব গাছ, তার কারণ এটা দূষণ এবং লবণের বিরুদ্ধে স্বাভাবিক প্রতিরোধের কাজ করে। জাপানে এই গাছ উদ্যান গাছ হিসাবে যথাক্রমে প্রশিক্ষণপ্রাপ্ত নিওয়াকি গাছ এবং প্রশিক্ষণ ছাড়া অতিরিক্ত গাছ রূপে ব্যাপকভাবে ব্যবহৃত হয়। নবীন বয়স থেকেই প্রশিক্ষণ অর্থাৎ সঠিক পরিচর্যা দেওয়ায় এই গাছের কাণ্ড এবং শাখাসমূহ সুরুচিপূর্ণ এবং দেখতে মজাদার হয়ে থাকে। জাপানি কালো পাইন গাছ, উচ্চাঙ্গের বনসাই বা বামন গাছের একটা অন্যতম বিষয়, তার সুফল পেতে ঠিকঠাক প্রশিক্ষণের জন্য অনেক বছর অসীম ধৈর্যের দরকার হয়।
পান্ডু রেলওয়ে স্টেশন
পান্ডু রেলওয়ে স্টেশন গুয়াহাটি, আসামের একটি ছোট রেলওয়ে স্টেশন। এর কোড হল PNO ।
অবস্থান
রেলওয়ে স্টেশনটি গুয়াহাটি শহরের কাছে অবস্থিত।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ৩০০০ মিটার স্টিপলচেজ
ফাইনালে রুশ মেয়ে গুলনারা সামিতোভা-গালকিনা প্রথম মহিলা হিসাবে ৯ সেকেন্ডের কম ৮:৫৮.৮১ সময়ে জয়ী হয়ে ইতিহাস সৃষ্টি করেন।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে বিশ্ব ও অলিম্পিক রেকর্ডটি গড়া হয়, সেটি নিচে দেওয়া হল।
ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
রাউন্ড ১
প্রত্যেক হিটের প্রথম চারজন (Q) ও সবমিলিয়ে পরবর্তী সেরা তিনজনকে (q) নিয়ে ফাইনাল অনুষ্ঠিত হয়।
ভাটারা ইউনিয়ন, সরিষাবাড়ী
ভাটারা ইউনিয়ন বাংলাদেশের ময়মনসিংহ বিভাগের জামালপুর জেলার সরিষাবাড়ী উপজেলার অন্তর্গত একটি ইউনিয়ন।
অবস্থান ও সীমানা
সরিষাবাড়ী উপজেলার ৮টি ইউনিয়নের মধ্যে ভাটারা ইউনিয়ন হিসাবে ৬নং। যার পশ্চিমে হচ্ছে মাদারগঞ্জ, উত্তরে জামালপুর, দক্ষিণে সরিষাবাড়ী, পূর্বে ধনবাড়ী এই অবস্থানে অবস্থিত। ভাটারা এর পোস্ট কোড নং: ২০৫২, জে.এল নং : ২২।
প্রশাসনিক এলাকা
গ্রাম সংখ্যা ২৮টি। ভাটারা, পাখাডুবী, কাশারীপাড়া, মহনগঞ্জ, পারপাড়া, গোপীনাথপুর, ফুলবাড়ীয়া, উদেরপাড়া, কলারছড়া, চরহরিপুর, কৃষ্ণপুর, ধোপাদহ, জুলারখুপী, চৌখা, বাউসী ধোপাদহ, মহিষাবাদুরিয়া, জয়নগর, কৃষ্ণরামবাড়ী, ফুলদহ নয়াপাড়া, বাউসী গজারিয়া, চন্দনপুর, প্যারিয়াটা, মাগুরিয়াপাড়া, বারইপটল, কুটুরিয়া, ফুলদহ, ভেবলা।
আয়তন ও জনসংখ্যা
আয়তন- ১১.৮৪ বকিমি। জনসংখ্যা- ৫০,৯০১০ জন।
শিক্ষা
শিক্ষার হার :  ৬৫%
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ বোরহান উদ্দিন বাদল
মক্কার শরিফ
মক্কার শরিফ (شريف مكة, Sharīf Makkah) বা হেজাজের শরিফ (شريف الحجاز, Sharīf al-Ḥiǧāz) উপাধিটি মক্কা শরিফাতের নেতাদের ক্ষেত্রে ব্যবহৃত হত। তারা প্রথা অনুযায়ী মক্কা ও মদিনার তত্ত্বাবধান করতেন। শরিফ অর্থ সম্ভ্রান্ত। মুহাম্মদ এর নাতি হাসান ইবনে আলির বংশধরদের ক্ষেত্রে তা ব্যবহৃত হয়।
শহর ও পার্শ্ববর্তী অঞ্চলের নিরাপত্তা ও হজ্জযাত্রীদের সুরক্ষা শরিফের দায়িত্ব ছিল। একে শেরিফ হিসেবেও উচ্চারণ করা হয়। টি ই লরেন্স তার সেভেন পিলারস অব উইজডোম বইয়ে শেরিফ উল্লেখ করেছেন। কিছু দেশে আইন ও প্রশাসনিক পদ হিসেবে যে শেরিফ দেখা যায় তার সাথে এই পদের সম্পর্ক নেই।
আব্বাসীয় যুগের শেষের দিকে মক্কার শরিফের পদটি প্রথম দেখা যায়। ১২০১ সাল থেকে শরিফাত হাশিমি গোত্রের ব্যক্তিরা এই পদে আসীন হতেন। তবে এটি বৃহত্তর বনু হাশিম গোত্র নয়। হাশিমি পরিবারের সদস্যরা ২০ শতাব্দী পর্যন্ত বিভিন্ন মুসলিম শক্তি যেমন আইয়ুবীয়, মামলুকদের প্রতিনিধি হিসেবে শরিফ পদ লাভ করতেন। ১৫১৭ সালে শরিফ উসমানীয় খিলাফতের অধীনতা মেনে নেন। তবে এসময় স্থানীয় স্বায়ত্তশাসন বজায় ছিল। উসমানীয় যুগে শরিফাত উত্তরে মদিনা ও দক্ষিণে আসিরকে এর নিয়ন্ত্রণাধীন করে নেয় এবং নিয়মিতভাবে নজদে আক্রমণ চলতে থাকে।
হুসাইন বিন আলির সময় শরিফাত সমাপ্ত হয়। ১৯১৬ সালের আরব বিদ্রোহের সময় তিনি উসমানীয় শাসনের বিদ্রোহ করেছিলেন। প্রথম বিশ্বযুদ্ধে উসমানীয় সাম্রাজ্যের পরাজয় ও সাম্রাজ্যের বিলুপ্তির পর তিনি নিজেকে খলিফা ঘোষণা করেন। ব্রিটিশরা তার দুই পুত্র ফয়সাল ও আবদুল্লাহকে যথাক্রমে ইরাক ও ট্রান্সজর্ডান আমিরাতের ক্ষমতায় বসায়। ১৯২৪ সালে হুসাইন নজদের আবদুল আজিজ ইবনে সৌদের ক্রমবর্ধমান হামলার সম্মুখীন হন। তিনি তার জাগতিক উপাধিগুলো তার পুত্র আলি বিন হুসাইনকে সমর্পণ করেন। আলি বিন হুসাইন ছিলেন শেষ শরিফ। ১৯২৫ সালের শেষদিকে ইবনে সৌদ হেজাজ জয় করে নেন এবং হাশিমিদের বহিষ্কার করা হয়। এরপর থেকে মক্কা ও মদিনা আল সৌদ কর্তৃক নিয়ন্ত্রিত হয়ে আসছে।
আব্দুল গণি খান
গণি খান (পশতু: غني خان) ‎ (১৯১৪–১৯৯৬) ছিলেন একজন পাকিস্তানি পশতু ভাষার কবি, শিল্পী, লেখক, রাজনীতিবিদ  এবং বিংশ শতাব্দীর দার্শনিক। তিনি খান আব্দুল গফফার খানের পুত্র ছিলেন এবং খান আব্দুল ওয়ালি খান এর বড় ভাই।
সমর্থনসূচক কাজ
খান আবদুল গনি খান ১৯৯৬ সালের ১৫ মার্চ তারিখে মৃত্যুবরণ করেন এবং চরসাদার উতমানজাইয়ে দাফন করা হয়। তার মৃত্য পরবর্তী সময়ে খাইবার-পাখতুনখোয়া প্রদেশের সরকার তার অসাধারণ কৃতিত্বের স্বীকৃতিস্বরূপ একটি পাবলিক লাইব্রেরী নির্মাণ করে এবং তার প্রতি স্মৃতিচারনার জন্য জায়গা জুড়ে একটি উদ্যান তৈরী করা হয়। উদ্যানটির নামকরণ করা হয় গনি দেরাই বা গনি এর টিলা। এই জায়গাটি তার বাড়ির খুব কাছাকাছি অবস্থিত একটি ঐতিহাসিক ঢিপি দারুল-আমান।
যিথ্রো
যিথ্রো (יִתְרוֹ, Yīṯrō; شعيب; Jethro, ) ছিলেন তানাখ অনুসারে মোশির শ্বশুর, মিদিয়নের একজন কেনীয় মেষপালক ও যাজক যিনি রূয়েল থেকে ভিন্ন। যাত্রাপুস্তকে মোশির শ্বশুরকে প্রাথমিকভাবে রূয়েল (যাত্রাপুস্তক ২:১৮) হিসেবে কিন্তু পরবর্তীতে যিথ্রো (যাত্রাপুস্তক ৩:১) হিসেবে উল্লেখ করা হয়। তাঁকে গণনা পুস্তকে (গণনা পুস্তক ১০:২৯) হোবব হিসেবেও চিহ্নিত করা হয়।
বাইবেলীয় যিথ্রোর ইসলাম ও দ্রুজ ধর্মের সাথে সম্পর্ক বিতর্কিত। কোনো কোনো পণ্ডিতের মতে বাইবেলীয় যিথ্রো দ্রুজ ধর্মের (১০১৫ খ্রিস্টাব্দ) প্রবক্তা হতে পারেন না, যেহেতু তিনি ১৪০০ খ্রিস্টপূর্বাব্দের দিকে বেঁচে ছিলেন এবং মোশির চেয়েও বয়স্ক ছিলেন। তাঁর জীবৎকাল ইসলাম প্রবর্তনেরও (৬১০ খ্রিস্টাব্দ) হাজার বছর পুরনো। অতএব, কিছু পণ্ডিত দাবি করেছেন যে যিথ্রোকে তাঁর স্বাধিকারে দ্রুজ ধর্মের আধ্যাত্মিক প্রতিষ্ঠাতা ও প্রধান নবী হিসাবে শ্রদ্ধা করা অযৌক্তিক। তথাপি যিথ্রোকে সমস্ত দ্রুজের পূর্বপুরুষ হিসাবে বিবেচনা করা হয়।
বালাজী বাজী রাও
বালাজী বাজী রাও (৮ ডিসেম্বর ১৭২০ – ২৩ জুন ১৭৬১), যিনি নানা সাহেব নামেও পরিচিত, ছিলেন ভারতের মারাঠা সাম্রাজ্যের একজন পেশোয়া (প্রধানমন্ত্রী) ।
তার সময়ে 'ছত্রপতি' (মারাঠা রাজা) কেবল একজন আনুষ্ঠানিক ব্যক্তিত্বে পরিণত হন। একই সময়ে মারাঠা সাম্রাজ্য একটি কনফেডারেশনে পরিণত হয়, যেখানে বিভিন্ন স্থানীয় নেতা (যেমন- হোলকার বংশ, সিন্ধিয়া বংশ কিংবা নাগপুরের ভোঁসলে বংশ) শক্তিশালী হয়ে ওঠেন। বালাজী রাওয়ের সময়ে মারাঠা সাম্রাজ্য এর ইতিহাসে সর্বোচ্চ বিস্তার লাভ করে। কিন্তু এই সম্প্রসারণের অধিকাংশই স্থানীয় মারাঠা নেতাদের কীর্তি, যাঁদের লুটতরাজ অধিকৃত অঞ্চলের জনগণকে বৈরীভাবাপন্ন করে তোলে ।
বালাজী রাওয়ের আমলের শেষদিকে পেশোয়া একজন সেনাপতির চেয়ে একজন অর্থনীতিক হিসেবে বেশি প্রতীয়মান হন। বালাজী রাও তার পিতার মতো সুনিপুণ সেনাপতি ছিলেন না এবং উত্তর ভারতে আহমদ শাহ দুররানীর আক্রমণের গুরুত্ব অনুধাবন করতে তিনি ব্যর্থ হয়েছিলেন। এর ফলে পানিপথের তৃতীয় যুদ্ধে মারাঠারা শোচনীয়ভাবে পরাজিত হয় । তার শাসনামলে বিচার ও রাজস্ব ব্যবস্থার কিছু সংস্কারসাধন হয়, কিন্তু এর কৃতিত্ব ছিল প্রকৃতপক্ষে তার চাচাতো ভাই সদাশিবরাও ভাউ এবং তার সহযোগী বলশাস্ত্রী গাদগিলের ।
প্রাথমিক জীবন ও পরিবার
বালাজি রাও ভাট পরিবারে 1720 সালের 8 ডিসেম্বর পেশওয়া বাজি রাও প্রথমের কাছে জন্মগ্রহণ করেন। 1740 সালের এপ্রিল মাসে বাজি রাও-এর মৃত্যুর পর, ছত্রপতি শাহু অন্যান্য প্রধানদের বিরোধিতা সত্ত্বেও 1740 সালের আগস্ট মাসে 19 বছর বয়সী বালাজিকে পেশোয়া হিসেবে নিযুক্ত করেন। রাঘোজি আমি ভোঁসলে।[2][3]  তিনি গোপিকাবাইকে বিয়ে করেছিলেন।  এই দম্পতির তিনটি পুত্র ছিল, বিশ্বরাও যিনি 1761 সালে পানিপথের যুদ্ধে মারা যান, মাধবরাও যিনি নানাসাহেবের স্থলাভিষিক্ত হন পেশোয়া এবং নারায়ণরাও যিনি তার কিশোর বয়সে মাধবরাওয়ের স্থলাভিষিক্ত হন।  নানাসাহেবের রঘুনাথরাও নামে একজন যোগ্য ভাই ছিল যার পেশোয়া হওয়ার উচ্চাকাঙ্ক্ষা মারাঠা সাম্রাজ্যের জন্য বিপর্যয়কর হয়ে ওঠে।
রঘুজী ভোঁসলের রাজ্যবিস্তার
বালাজি রাও-এর শাসনামলের প্রথম দিকে, রাঘোজি প্রথম ভোঁসলে দক্ষিণ ও পূর্ব ভারতে মারাঠা প্রভাব বিস্তার করতে সাহায্য করেছিলেন। তবে পেশওয়ার সাথে তার সম্পর্ক ভালো ছিল না।  পেশোয়া হিসেবে বালাজির নিয়োগের অল্প আগে, রাঘোজি একটি মারাঠা বাহিনীকে দক্ষিণ ভারতে নিয়ে গিয়েছিলেন।  তার লক্ষ্য ছিল দোস্ত আলি খানের বিরুদ্ধে থানজাভুরের প্রতাপ সিং, ভোঁসলে বংশের একজন রাজকীয়কে সাহায্য করা।  রাঘোজি 1740 সালের মে মাসে দোস্ত আলীকে হত্যা করেন এবং দোস্ত আলীর পুত্র সফদর আলী খানকে আর্কটের নবাব হিসেবে নিযুক্ত করেন।  তিনি সাতারায় ফিরে আসেন এবং পেশোয়া হিসেবে বালাজি রাও-এর নিয়োগের বিরুদ্ধে অসফলভাবে প্রতিবাদ জানান।  এরপর তিনি দক্ষিণ ভারতে ফিরে আসেন, যেখানে তিনি পন্ডিচেরি থেকে চন্দা সাহেবের ফরাসি মিত্রদের দ্বারা পিছু হটতে বাধ্য হওয়ার আগে 1741 সালের মার্চ মাসে চন্দা সাহেবকে পরাজিত করেন।  সাতারায় ফিরে আসার পর, রাঘোজি বালাজি রাও-এর বিরোধিতা করতে থাকেন।
1743 সালে, রাঘোজি ভোঁসলে ওড়িশায় আলীবর্দী খানের বাহিনীকে আক্রমণ করেন। খান বালাজি রাওকে ₹ 2,000,000 প্রদান করেন, যিনি তাকে 1744 সালে উড়িষ্যা থেকে রাঘোজিকে বহিষ্কার করতে সাহায্য করেছিলেন। রাঘোজি তখন ছত্রপতি শাহুর কাছে অভিযোগ করেন এবং নিজেকে উড়িষ্যা, বাংলা ও বিহারে মারাঠাদের ইনচার্জ নিযুক্ত করেন।  1752 সাল নাগাদ, রাঘোজি উড়িষ্যার শাসনভার গ্রহণ করেন এবং চৌথ সংগ্রহের জন্য প্রায়ই বাংলা ও বিহারে অভিযান চালান।  তাঁর দ্বারা বাংলায় আনা অস্থিতিশীলতা পরবর্তীতে সেখানে ইস্ট ইন্ডিয়া কোম্পানির উত্থানের পথ প্রশস্ত করে।
তারাবাঈ এবং উমাবাঈয়ের বিদ্রোহ
তারাবাঈ,রাজারাম ছত্রপতির প্রবীণ বিধবা তার সৎপুত্র কোলহাপুরের দ্বিতীয় সম্ভাজির দ্বারা মুক্তি পাওয়ার পর তাকে তার ভাগ্নে ছত্রপতি শাহু আশ্রয় দিয়েছিলেন। 1740-এর দশকে, শাহুর জীবনের শেষ বছরগুলিতে, তারাবাই তাঁর কাছে একটি শিশু নিয়ে এসেছিলেন: রাজারাম দ্বিতীয়।  তিনি শিশুটিকে তার নাতি হিসাবে উপস্থাপন করেছিলেন, এবং এইভাবে, শিবাজীর সরাসরি বংশধর।  শাহু শিশুটিকে দত্তক নেন এবং 1749 সালে তার মৃত্যুর পর দ্বিতীয় রাজারাম ছত্রপতি হিসেবে তার স্থলাভিষিক্ত হন।  পরের বছর, পেশওয়া বালাজি রাও হায়দ্রাবাদের নিজামের বিরুদ্ধে যুদ্ধ করতে চলে যান।  তার অনুপস্থিতিতে তারাবাই দ্বিতীয় রাজারামকে তাকে পেশোয়া পদ থেকে অপসারণ করার জন্য অনুরোধ করেন।  রাজারাম প্রত্যাখ্যান করলে, তিনি তাকে 24 নভেম্বর 1750 সালে সাতারার একটি অন্ধকূপে বন্দী করেন। তিনি দাবি করেন যে তিনি একজন প্রতারক ছিলেন এবং তিনি তাকে তার নাতি হিসাবে মিথ্যাভাবে উপস্থাপন করেছিলেন।  তারাবাই অন্যান্য মন্ত্রী এবং নিজাম সালাবত জং-এর কাছ থেকে সমর্থন পেতে ব্যর্থ হন।  যাইহোক, তিনি অন্য একজন সম্ভ্রান্ত মহিলা উমাবাই দাভাদে-এর সাহায্য তালিকাভুক্ত করতে সক্ষম হন।
উমাবাঈ,দাভাদে পরিবারের মাতৃপতি ছিলেন, যার সদস্যরা সেনাপতি (কমান্ডার-ইন-চীফ) উপাধি ধারণ করেছিলেন এবং গুজরাতের বিভিন্ন অঞ্চল নিয়ন্ত্রণ করেছিলেন। ছত্রপতি শাহুর বিরুদ্ধে বিদ্রোহ করার জন্য তার স্বামী মুঘলদের হাতে নিহত হয়েছিল এবং তার বড় ছেলে বালাজি রাও-এর পিতার হাতে নিহত হয়েছিল।  যাইহোক, শাহু দাভাদের ক্ষমা করে দিয়েছিলেন এবং তাদের জায়গির ও পদবী ধরে রাখার অনুমতি দিয়েছিলেন এই শর্তে যে তারা গুজরাত থেকে সংগৃহীত রাজস্বের অর্ধেক তার কোষাগারে জমা দেবেন।  উমাবাইয়ের নাবালক পুত্র যশবন্ত রাওকে শিরোনাম সেনাপতি করা হয়েছিল, যখন তিনি গুজরাতের মারাঠা অঞ্চলে প্রকৃত নির্বাহী ক্ষমতায় ছিলেন।  দাভাদেশরা আসলে কোনো রাজস্ব ভাগ করেনি, কিন্তু শাহু শোকার্ত মায়ের বিরুদ্ধে কোনো ব্যবস্থা নিতে চাননি।  যাইহোক, শাহুর মৃত্যুর পর পেশওয়া বালাজি রাও একটি খালি কোষাগারের মুখোমুখি হন এবং চুক্তি অনুসারে গুজরাতের রাজস্ব ভাগ করে নেওয়ার জন্য দাভাদের চাপ দেন।  উমাবাই ব্যক্তিগতভাবে 1750 সালে তার সাথে দেখা করেছিলেন এবং যুক্তি দিয়েছিলেন যে চুক্তিটি বাতিল ছিল কারণ দাভাদেশরা জোর করে স্বাক্ষর করেছিল।  পেশওয়া এই যুক্তি মানতে অস্বীকার করেন।
তারাবাইয়ের বিদ্রোহের সমর্থনে উমাবাই তার লেফটেন্যান্ট দামাজি রাও গায়কওয়াদের নেতৃত্বে 15,000 সৈন্য পাঠিয়েছিলেন। গায়কওয়াড প্রথমে পুনের দিকে অগ্রসর হন, পেশওয়ার মা কাশিবাই এবং তার দাদী রাধাবাইকে পুনে থেকে সিংহগড়ে পালিয়ে যেতে প্ররোচিত করেন।  পুনের কাছে পারগাঁওতে ক্যাম্প করার সময়, তিনি পেশোয়া অনুগত মহাদজি পুরন্দরের কাছ থেকে একটি চিঠি পান, যিনি তাকে বিশ্বাসঘাতক বলে নিন্দা করেছিলেন।  পরবর্তীকালে, গায়কওয়াদ গতিপথ পরিবর্তন করে সাতারার দিকে অগ্রসর হতে শুরু করেন।  মহাদজির ভাই ত্রিম্বকরাও পুরন্দরে তার বিরুদ্ধে 20,000 জন শক্তিশালী বাহিনীর নেতৃত্ব দেন।  গায়কওয়াদ তাকে সাতারার উত্তরে একটি ছোট শহর নিম্বে পরাজিত করেন।  এরপর তিনি সাতারার দিকে যাত্রা করেন, যেখানে তারাবাই তাকে অভ্যর্থনা জানান।  যাইহোক, ত্রিম্বকরাও তার সেনাবাহিনীকে পুনরায় গঠন করেন এবং 15 মার্চ 1751 তারিখে তিনি গায়কোয়াডের সেনাবাহিনীকে আক্রমণ করেন, যেটি ভেন্না নদীর তীরে ক্যাম্প করা হয়েছিল।  গায়কওয়াদ এই যুদ্ধে পরাজিত হন, এবং ভারী ক্ষতির সাথে পিছু হটতে বাধ্য হন।  ত্রিম্বকরাও তাকে অনুসরণ করতে থাকেন এবং কৃষ্ণ নদী উপত্যকার একটি ঘাটের কাছে তার বাহিনীকে কোণঠাসা করে রাখেন।
এদিকে, বিদ্রোহের কথা শুনে, বালাজি রাও মুঘল সীমান্ত ত্যাগ করেন এবং দ্রুত 13 দিনের মধ্যে 400 মাইল অতিক্রম করে সাতারার দিকে অগ্রসর হন। তিনি 24 এপ্রিল সাতারায় পৌঁছেন এবং তারাবাইয়ের বাহিনীকে পরাজিত করে যবতেশ্বর গ্যারিসন আক্রমণ করেন।  এরপর তিনি ত্রিম্বকরাও-এর সাথে যোগ দেন, যিনি গায়কোয়াড়ের সেনাবাহিনীর উপর নজরদারি করছিলেন।  গায়কওয়াডকে যুদ্ধবিরতি ঘোষণা করতে এবং শান্তি চুক্তির শর্তাবলী নিয়ে আলোচনা করতে বালাজি রাওয়ের সাথে দেখা করতে বাধ্য করা হয়েছিল।  বালাজি রাও তার কাছে ₹2,500,000 এর যুদ্ধের ক্ষতিপূরণ ছাড়াও গুজরাতের অর্ধেক অঞ্চল দাবি করেছিলেন।  দামাজি একটি চুক্তিতে স্বাক্ষর করতে অস্বীকার করেছিলেন, এই বলে যে তিনি কেবল একজন অধস্তন ছিলেন এবং বালাজি রাওকে উমাবাইয়ের সাথে পরামর্শ করতে বলেছিলেন।  30 এপ্রিল, বালাজি রাও সন্ধ্যায় একটি আশ্চর্যজনক আক্রমণ শুরু করেন এবং দামাজির শিবির কোনো প্রতিরোধ ছাড়াই আত্মসমর্পণ করে।  বালাজি রাও তখন সাতারা দুর্গ ঘেরাও করেন এবং তারাবাইকে দ্বিতীয় ছত্রপতি রাজারামকে মুক্তি দিতে বলেন, যার শারীরিক ও মানসিক অবস্থার যথেষ্ট অবনতি হয়েছিল।  তারাবাই প্রত্যাখ্যান করেন, এবং বালাজি রাও পুনে চলে যান, যেহেতু সুসংহত এবং শক্তিশালী সাতরা দুর্গ অবরোধ করা সহজ হবে না।
পরে, সাতারা গ্যারিসনে তারাবাইয়ের সৈন্যদের একটি অংশ তার বিরুদ্ধে বিদ্রোহ করে। যদিও তিনি বিদ্রোহ চূর্ণ করেছিলেন, তিনি বুঝতে পেরেছিলেন যে বালাজি রাওয়ের বিরুদ্ধে লড়াই চালিয়ে যাওয়া কঠিন হবে।  তাই তিনি শান্তি চুক্তিতে সম্মত হন।  তিনি পুনেতে বালাজি রাওয়ের সাথে দেখা করেছিলেন এবং পেশওয়ার অফিসের শ্রেষ্ঠত্ব গ্রহণ করেছিলেন।  তিনি তার লেফটেন্যান্ট বাবুরাও যাদবকে বরখাস্ত করতে রাজি হন, যাকে পেশওয়া অপছন্দ করেন।  বিনিময়ে পেশওয়া তাকে ক্ষমা করে দেন।  1752 সালের 14 সেপ্টেম্বর, দুজনে পারস্পরিক শান্তির প্রতিশ্রুতি দিয়ে জেজুরির খান্ডোবা মন্দিরে শপথ নেন।  এই শপথ অনুষ্ঠানে তারাবাই শপথ করেছিলেন যে দ্বিতীয় রাজারাম তার নাতি নন, কিন্তু গোন্ধালি বর্ণের একজন প্রতারক ছিলেন।  তা সত্ত্বেও, পেশোয়া রাজারাম দ্বিতীয়কে ছত্রপতি এবং ক্ষমতাহীন ব্যক্তিত্ব হিসেবে ধরে রেখেছেন।
নিজামের বিরুদ্ধে অভিযান
1751 সালে, বালাজি রাও হায়দ্রাবাদের নিজাম সালাবাত জং এর অঞ্চলগুলিতে আক্রমণ করেছিলেন, যাকে পন্ডিচেরির ফরাসি গভর্নর-জেনারেল মার্কুইস ডি বুসি-কাস্টেলনাউ দ্বারা সমর্থিত ছিল। তারাবাইয়ের বিদ্রোহ এবং ফরাসি-প্রশিক্ষিত শত্রু সৈন্যদের কারণে মারাঠাদের পিছু হটতে হয়েছিল।  1752 সালে, বালাজি রাও নিজামের বিরুদ্ধে নতুন আক্রমণ শুরু করেন।  তিনি ফরাসিদের মোকাবিলায় ইংরেজদের সমর্থনও চেয়েছিলেন, কিন্তু ইংরেজরা সংঘর্ষে জড়াতে অস্বীকার করে।  মারাঠারা সালাবত জং এর ভাই গাজী উদ্দীন খানকে নিজাম হিসেবে নিযুক্ত করতে চেয়েছিল;  যেহেতু তিনি তাদের প্রতিশ্রুতি দিয়েছিলেন ₹ 6,000,000 অন্যান্য সুবিধার মধ্যে।  শেষ পর্যন্ত, বালাজি রাও এবং মারকুইস ডি বুসি-ক্যাস্টেলনাউ একটি শান্তি চুক্তি সম্পন্ন করেন।  রাঘোজি ভোঁসলেও এই শর্তে শান্তিতে সম্মত হন যে নিজাম তাকে বেরারে কিছু জায়গির দেবেন।
রাজপুত রাজনীতিতে হস্তক্ষেপ
বালাজির পিতা বাজি রাও ভারতে একটি হিন্দু পাদশাহী (হিন্দু রাজত্ব) প্রতিষ্ঠার লক্ষ্য নিয়েছিলেন এবং হিন্দু রাজপুতদের সাথে সুসম্পর্ক বজায় রেখেছিলেন। যাইহোক, বালাজি রাও-এর আমলে মারাঠারা রাজপুত শাসকদের বিচ্ছিন্ন করেছিল।
1743 সালে জয়পুরের জয় সিং দ্বিতীয় মারা গেলে, তার ছেলে ঈশ্বরী সিং এবং মাধো সিং-এর মধ্যে উত্তরাধিকার যুদ্ধ শুরু হয়। মাধোকে মেওয়ারের দ্বিতীয় জগৎ সিং এবং বুন্দির উম্মেদ সিং সমর্থন করেছিলেন।  মারাঠারা অবশ্য প্রাথমিকভাবে ঈশ্বরীকে সমর্থন করেছিল কারণ তিনি তাদের আরও অর্থের প্রস্তাব করেছিলেন।  পরে, জগৎ সিং মাধোর পক্ষে মালহার রাও হোলকারকে তালিকাভুক্ত করতে সক্ষম হন, যখন জয়াপ্পা রাও সিন্ধিয়া ঈশ্বরীকে সমর্থন করতে থাকেন।  এই পর্বটি শুধু রাজপুতদের সাথে মারাঠা সম্পর্কই নষ্ট করেনি, এর ফলে মারাঠাদের মধ্যে অভ্যন্তরীণ কলহও দেখা দেয়।  মাধো সিং পরে বালাজি রাও-এর কাছ থেকে সালিশ চেয়েছিলেন, যিনি ব্যক্তিগতভাবে জয়পুরে এসেছিলেন এবং ঈশ্বরী সিংকে মাধো সিংকে ৪টি মহল হস্তান্তর করতে রাজি করেছিলেন।  ঈশ্বরী সিং প্রথমে সম্মত হন, কিন্তু বালাজি পুনে ফিরে আসার পর তার প্রতিশ্রুতি মানতে অস্বীকার করেন।  মালহার রাও হোলকার তখন মাধোর জন্য শুধুমাত্র জোরপূর্বক মহল দখল করেননি, বরং ঈশ্বরী সিংকে একটি শ্রদ্ধাও আরোপ করেছিলেন।  1750 সালে, বকেয়া পরিশোধে ব্যর্থতার জন্য মারাঠারা ঈশ্বরী সিংয়ের বিরুদ্ধে যুদ্ধ ঘোষণা করে।  ঈশ্বরী সিং মরিয়া ছিলেন কারণ মারাঠাদের পরিশোধ করার জন্য তার কাছে পর্যাপ্ত অর্থ ছিল না এবং তিনি তার নাগরিকদের উপর অতিরিক্ত কর আরোপ করতে পারেননি।  ফলে তিনি বিষ খেয়ে আত্মহত্যা করেন।
ঈশ্বরী সিং-এর মৃত্যুর পর, মাধো সিং জয়পুরের শাসক হন। যাইহোক, তিনি আর মারাঠাদের বিশ্বাস করেননি, তার বড় ভাইয়ের প্রতি তাদের আচরণ দেখে।  তিনি মারাঠাদের বিরুদ্ধে যুদ্ধে অংশগ্রহণ করেন, যতক্ষণ না সফদরজং হস্তক্ষেপ করেন এবং মারাঠাদের ক্ষমা চেয়ে এবং কিছু ক্ষতিপূরণ দিয়ে চলে যেতে রাজি করেন।  সফদরজংয়ের মৃত্যুর পর মারাঠারা আবার রাজপুত অঞ্চল আক্রমণ করে।  এটি মাধো সিংকে সফদারজং-এর উত্তরসূরি সুজা-উদ-দৌলার পাশাপাশি আফগান রাজা আহমদ শাহ দুররানি (আবদালি) থেকে সাহায্য চাইতে বাধ্য করে।[2]
1749 সালে, যোধপুর (মারওয়ার) এর আভাই সিং মারা যান, যার ফলে তার ছেলে বখত সিং এবং রাম সিং-এর মধ্যে উত্তরাধিকার যুদ্ধ শুরু হয়। রাম সিং জয়াপ্পা সিন্ধিয়ার কাছে সাহায্য চেয়েছিলেন।  1752 সালের সেপ্টেম্বরে সিন্ধিয়া যোধপুরে যাত্রা করার সময় বখাত সিং মারা গিয়েছিলেন।  তার স্থলাভিষিক্ত হন তার পুত্র বিজয় সিং, যিনি মুঘল, রোহিলা এবং মাধো সিং থেকে মারাঠাদের বিরুদ্ধে সাহায্য চেয়েছিলেন।  মাধো সিং-এর সাহায্যে বিজয় সিং শান্তি আলোচনায় রাজি হওয়ার আগে এক বছর ধরে মারাঠাদের প্রতিহত করেন।  এরকমই একটি শান্তি আলোচনা চলাকালীন, জয়াপ্পা সিন্ধিয়া 1755 সালের জুলাই মাসে মারোয়ারের বিজয় সিং-এর দূতদের দ্বারা নিহত হন। এর ফলে মারাঠা এবং রাজপুতদের মধ্যে আরও শত্রুতা বৃদ্ধি পায় যতক্ষণ না দত্তাজি রাও সিন্ধিয়া 1756 সালের ফেব্রুয়ারিতে একটি শান্তি চুক্তি সম্পন্ন করেন।
জাঠদের সঙ্গে সম্পর্ক
বালাজি রাও-এর রাজত্বকালে মারাঠা-জাট সম্পর্কও খারাপ হয়েছিল। বালাজির ছোট ভাই রঘুনাথ রাও সমৃদ্ধ ভরতপুর রাজ্য থেকে রাজস্বের একটি অংশ চেয়েছিলেন।  এই রাজ্যের শাসক সুরজ মাল ঈশ্বরী সিংয়ের সমর্থনে জয়পুরের রাজনীতিতে হস্তক্ষেপ করেছিলেন।  এটি মাধোকে সমর্থনকারী মালহার রাও হোলকারের মতো মারাঠা প্রধানদের বিরোধিতা করেছিল।  1754 সালে, মুঘল উজির সফদরজং মুঘল সম্রাটের বিরুদ্ধে সুরজ মালের সাহায্য চেয়েছিলেন।  তাকে মোকাবেলা করার জন্য, সাম্রাজ্যের অনুগত ইমাদ-উল-মুলক মারাঠাদের সাহায্য চেয়েছিলেন।  রঘুনাথ রাও এই সুযোগ কাজে লাগিয়ে মালহার রাও হোলকরের নেতৃত্বে একটি বাহিনী পাঠান ভরতপুরে।  সুরজ মাল তাকে ₹4,000,000 অফার করে যুদ্ধ এড়াতে চেষ্টা করেছিল;  কিন্তু, রঘুনাথ রাও প্রস্তাবে সন্তুষ্ট ছিলেন না।  একটি শান্তি চুক্তি সম্পন্ন হওয়ার আগে মারাঠারা 1754 সালের প্রথম দিকে ভরতপুরের কুমহের দুর্গ প্রায় চার মাস অবরোধ করে।  মারাঠারা তিন বার্ষিক কিস্তিতে ₹3,000,000 দেওয়ার জন্য সুরজ মালের একটি প্রস্তাব গ্রহণ করে।
মুঘলদের সঙ্গে সম্পর্ক
বাজি রাও-এর আমলে, মুঘলরা নামমাত্রভাবে মারাঠাদের মালওয়া দিয়েছিল, কিন্তু নিয়ন্ত্রণ আসলে মারাঠাদের কাছে চলে যায়নি। পেশোয়া হওয়ার পর, বালাজি রাও দ্বিতীয় জয় সিং-এর মাধ্যমে মুঘল সম্রাটের কাছে যান এবং মালওয়ার ডেপুটি গভর্নর হিসেবে নিয়োগ পেতে সক্ষম হন (আহমদ শাহের নামীয় গভর্নর হিসেবে)।  বিনিময়ে, তিনি মুঘল সম্রাটের কাছে বিশ্বস্ততার অঙ্গীকার করেছিলেন।  তিনি প্রয়োজনের ভিত্তিতে 4,000 সৈন্যের একটি বাহিনী প্রদানের পাশাপাশি সম্রাটের দরবারে 500 সৈন্যের একটি বাহিনী রাখতে সম্মত হন।
1748 সালে, মুঘল উজির সফদরজংয়ের প্রতিদ্বন্দ্বী জাভেদ খান হায়দ্রাবাদের নতুন নিজাম নাসির জংকে উজিরের বিরুদ্ধে জোটে যোগ দেওয়ার জন্য আমন্ত্রণ জানান। সফদরজং নাসির জংয়ের বিরুদ্ধে মারাঠা সমর্থনের অনুরোধ করেন।  বালাজি রাও নাসির জংকে দিল্লিতে পৌঁছাতে বাধা দেওয়ার জন্য সিন্ধিয়া এবং হোলকার প্রধানদের প্রেরণ করেন এবং এইভাবে সফদরজংকে রক্ষা করেন।
1748 সালে শুরু করে, আফগান রাজা আহমদ শাহ দুররানি (আবদালি) ভারতে বেশ কয়েকটি আক্রমণ শুরু করে, মুঘলদের মারাঠাদের সাহায্য চাইতে বাধ্য করে। 1752 সালে, দোয়াব অঞ্চলের রোহিলারা মুঘল সম্রাটের বিরুদ্ধে বিদ্রোহ করে।  তারা একটি যুদ্ধে সফদরজংকে পরাজিত করে এবং দুররানিকে ভারত আক্রমণের আমন্ত্রণ জানায়।  আবারও, সফদরজং মারাঠাদের কাছে সাহায্য চেয়েছিলেন, যারা তাকে বিদ্রোহ দমন করতে সাহায্য করেছিল।  মারাঠা এবং মুঘলরা 1752 সালে একটি চুক্তি স্বাক্ষর করে। মারাঠারা মুঘলদের বহিরাগত আগ্রাসন ও অভ্যন্তরীণ বিদ্রোহকে পরাস্ত করতে সাহায্য করতে সম্মত হয়।  মুঘলরা পেশওয়া বালাজি রাওকে আজমির ও আগ্রার গভর্নর নিযুক্ত করতে সম্মত হয়।  মারাঠাদের লাহোর, মুলতান, সিন্ধু এবং হিসার ও মোরাদাবাদের কিছু জেলা থেকেও চৌথ সংগ্রহের অধিকার দেওয়া হয়েছিল।  যাইহোক, মুঘল সম্রাট তাকে শান্ত করার জন্য লাহোর এবং মুলতানকে আহমদ শাহ দুররানির হাতে তুলে দিয়েছিলেন।  এছাড়াও, তিনি আজমিরের মত রাজপুত-শাসিত অঞ্চল মারাঠাদের কাছে হস্তান্তরকে অনুমোদন করেননি।  এটি মারাঠাদের সাথে দুররানিদের পাশাপাশি রাজপুতদের সংঘাতে নিয়ে আসে।
আফগান দুররানীদের সঙ্গে সংঘর্ষ
ভারতে তার প্রাথমিক আক্রমণের পর, আহমেদ শাহ দুররানি তার ছেলে তৈমুর শাহ দুররানিকে পাঞ্জাব ও কাশ্মীরের গভর্নর হিসেবে নিযুক্ত করেন। এরপর বালাজি রাও রঘুনাথ রাওকে দুরানীদের অগ্রিম পরীক্ষা করার জন্য পাঠান।  1758 সালে, রঘুনাথ রাও লাহোর ও পেশোয়ার জয় করেন এবং তৈমুর শাহ দুররানিকে তাড়িয়ে দেন।  এইভাবে মারাঠারা উপমহাদেশের উত্তর-পশ্চিমাঞ্চলে দুরানীদের প্রধান প্রতিদ্বন্দ্বী হয়ে ওঠে।  ইতিমধ্যে, মারাঠারা মুঘল সম্রাটকে একজন ব্যক্তিত্বে পরিণত করেছিল এবং বালাজি রাও তার ছেলে বিশ্বারাওকে মুঘল সিংহাসনে বসানোর কথা বলেছিলেন।  দিল্লির মুঘল অনুগত মুসলিম বুদ্ধিজীবীরা এই ঘটনাগুলিতে শঙ্কিত হয়ে পড়েন এবং দুররানিকে ক্রমবর্ধমান মারাঠা শক্তি পরীক্ষা করার জন্য আবেদন করেন।
এই পরিস্থিতিতে, আহমদ শাহ দুররানি 1759 সালের শেষের দিকে লাহোরে পৌঁছে ভারতে একটি নতুন আক্রমণ শুরু করেন। তিনি রোহিল্লার সম্ভ্রান্ত নজিব-উদ-দৌলা এবং অওধের নবাব সুজা-উদ-দৌলার মিত্রতা লাভ করেন। বালাজি রাও সদাশিব রাও ভাউ-এর নেতৃত্বে একটি বিশাল বাহিনী প্রেরণ করে দুররানি আক্রমণের প্রতিক্রিয়া জানান।  এই বাহিনীকে হোলকার, সিন্ধিয়া, গায়কওয়াড় এবং গোবিন্দ পন্ত বুন্দেলের দল দ্বারা সম্পূরক করা হয়েছিল।  ভরতপুরের জাট শাসক সুরাজ মলও মারাঠাদের সাথে যোগ দিয়েছিলেন, কিন্তু পরে ভাউয়ের সাথে ভুল বোঝাবুঝির কারণে জোট ত্যাগ করেন।
1759 এবং 1761 সালের মধ্যে, দুররানি এবং মারাঠারা বিভিন্ন সংঘর্ষ এবং ছোট ছোট যুদ্ধে একে অপরের সাথে লড়াই করেছিল, যার ফলাফল বিভিন্ন ছিল। পানিপথে মারাঠা গ্যারিসন অবরোধের বর্ধিত সময়কালের কারণে যা বালাজির শক্তিবৃদ্ধি ভাঙার কথা ছিল কিন্তু নর্মদার ওপারে পৌঁছাতে পারেনি, দুররানিরা 14114 সালের 14 জানুয়ারি পানিপথের তৃতীয় যুদ্ধে ক্ষুধার্ত এবং স্বল্প সজ্জিত মারাঠা সেনাবাহিনীকে চূড়ান্তভাবে পরাজিত করে।  [১১]  শুরেশ শর্মার মতে, "এটি ছিল বালাজি বাজিরাওয়ের আনন্দের প্রেম যা পানিপথের জন্য দায়ী ছিল। তিনি পৈথানে 27 ডিসেম্বর পর্যন্ত তার দ্বিতীয় বিবাহ উদযাপন করতে বিলম্ব করেছিলেন, যখন এটি খুব দেরি হয়ে গিয়েছিল।"[12]
মৃত্যু
পানিপথে পরাজয়ের ফলে মারাঠাদের ব্যাপক ক্ষতি হয় এবং পেশওয়া বালাজি রাওয়ের জন্য এটি একটি বিশাল ধাক্কা। তিনি 24 জানুয়ারী 1761 সালে ভিলসাতে একটি শক্তিবৃদ্ধি বাহিনীর নেতৃত্ব দেওয়ার সময় পানিপথের পরাজয়ের সংবাদ পান।  বেশ কয়েকজন গুরুত্বপূর্ণ জেনারেল ছাড়াও, তিনি পানিপথের যুদ্ধে তার নিজের ছেলে বিশ্বারাওকে হারিয়েছিলেন।  মৃত্যু সংবাদ শুনে সদাশিবরাও ভাউ বিষণ্ণতায় পড়ে যান এবং 23 জুন 1761 সালে মারা যান এবং তার ছোট ছেলে মাধব রাও প্রথম তার স্থলাভিষিক্ত হন।
ভারতে কোম্পানি শাসন
ভারতে কোম্পানি শাসন (অথবা কোম্পানি রাজ হিন্দিতে "রাজ" শব্দের অর্থ "শাসন" ) বলতে বোঝায় ভারতীয় উপমহাদেশে ব্রিটিশ ইস্ট ইন্ডিয়া কোম্পানির শাসন। ১৭৫৭ সালে পলাশীর যুদ্ধে বাংলার নবাব কোম্পানির হাতে পরাজিত হলে কার্যত এই শাসনের সূচনা ঘটে। ১৭৬৫ সালে কোম্পানি বাংলা ও বিহারের দেওয়ানি অর্থাৎ রাজস্ব সংগ্রহের অধিকার লাভ করে। ১৭৭২ সালে কোম্পানি কলকাতায় রাজধানী স্থাপন করে এবং প্রথম গভর্নর-জেনারেল ওয়ারেন হেস্টিংসকে নিযুক্ত করে প্রত্যক্ষভাবে শাসনকার্যে অংশগ্রহণ করতে শুরু করে। ১৮৫৮ সাল পর্যন্ত এই শাসন স্থায়ী হয়েছিল। ১৮৫৭ সালের মহাবিদ্রোহের পর ১৮৫৮ সালের ভারত শাসন আইন বলে ব্রিটিশ সরকার ভারতের প্রশাসনিক দায়দায়িত্ব স্বহস্তে তুলে নেয় এবং দেশে নতুন ব্রিটিশ রাজ প্রবর্তিত হয়।
রাজ্যবিস্তার ও অধিভুক্ত অঞ্চল
১৬০০ সালে দ্য কোম্পানি অফ মার্চেন্টস অফ লন্ডন ট্রেডিং ইনটু দি ইস্ট ইন্ডিজ নামে ব্রিটিশ ইস্ট ইন্ডিয়া কোম্পানি (এরপর থেকে শুধুমাত্র "কোম্পানি" নামে উল্লিখিত হবে) প্রতিষ্ঠিত হয়। ১৬১২ সালে মুঘল সম্রাট জাহাঙ্গীর পশ্চিম উপকূলের সুরাট বন্দরে কোম্পানিকে বাণিজ্যকুঠি স্থাপনের অনুমতি প্রদান করেন। ১৬৪০ সালে বিজয়নগর সম্রাটের কাছ থেকে অনুরূপ একটি অনুমতি আদায় করে দক্ষিণ-পূর্ব উপকূলে মাদ্রাজে কোম্পানি দ্বিতীয় বাণিজ্যকুঠিটি স্থাপন করে। সুরাটের অদূরে বোম্বাই দ্বীপটি পূর্বে পর্তুগিজ উপনিবেশ ছিল। দ্বিতীয় চার্লসের সঙ্গে ক্যাথারিন অফ ব্র্যাগাঞ্জার বিবাহের যৌতুক স্বরূপ দ্বীপটি ইংল্যান্ডের হাতে তুলে দেওয়া হয়। ১৬৬৮ সালে কোম্পানি দ্বীপটি ইজারা নেয়। দুই দশক পরে কোম্পানি পূর্ব উপকূলেও আধিপত্য বিস্তারে প্রয়াসী হয়। গাঙ্গেয় বদ্বীপ অঞ্চলে কলকাতায় তারা একটি বাণিজ্যকুঠি স্থাপন করে। এই সময় পর্তুগিজ, ডাচ, ফরাসি ও ড্যানিশ বণিকেরা নিজ নিজ কোম্পানি স্থাপন করে এই অঞ্চলে ব্যবসাবাণিজ্য চালাচ্ছিল। এখানে ইংরেজ কোম্পানির বাণিজ্যের সূত্রপাত ঘটে খুবই সাদামাটাভাবে। তাই এই সময় ভারতীয় উপমহাদেশে এদের ভবিষ্যৎ একাধিপত্যের বিষয়টি আগে থেকে আন্দাজ করা সম্ভবপর হয়নি।
কোম্পানি ভারতের সামান্য কয়েকটি অঞ্চলে প্রকৃত শাসকের ভূমিকা গ্রহণ করেছিল। ১৭৫৭ সালে পলাশীর যুদ্ধে ক্লাইভের বিজয়ের পরই এই সমস্ত অঞ্চল সরকারিভাবে তাদের স্বাধীনতা হারায়। ১৭৬৪ সালে বিহারে বক্সারের যুদ্ধে জয়লাভ করার পর কোম্পানির ক্ষমতা আরও বৃদ্ধি পায়। সম্রাট দ্বিতীয় শাহ আলম কোম্পানিকে বাংলা, বিহার ও ওড়িশার দেওয়ান বা রাজস্ব আদায়কারী ঘোষণা করতে বাধ্য হন। এইভাবে কোম্পানি নিম্ন গাঙ্গেয় উপত্যকার অধিকাংশ অঞ্চলে প্রকৃত শাসনকর্তার ভূমিকায় অবতীর্ণ হয়। একইভাবে কোম্পানি বোম্বাই ও মাদ্রাজকে কেন্দ্র করে পার্শ্ববর্তী অঞ্চলেও রাজ্যবিস্তারে মনোনিবেশ করে। ইঙ্গ-মহীশূর যুদ্ধ (১৭৬৬-৯৯) ও ইঙ্গ-মারাঠা যুদ্ধের (১৭৭২-১৮১৮) পর শতদ্রু নদীর দক্ষিণে ভারতের অধিকাংশ অঞ্চলে কোম্পানির শাসন কায়েম হয়।
কোম্পানির ক্ষমতাবৃদ্ধির দুটি পৃথক ধারা লক্ষিত হয়। প্রথমত, দেশীয় রাজ্যগুলিকে গ্রাস করে সেখানে প্রত্যক্ষ শাসন প্রবর্তন করে এককভাবে ব্রিটিশ ভারতের অধীনে আনা হয়। এইভাবে অধিগৃহীত অঞ্চলগুলি হল উত্তর-পশ্চিম প্রদেশ (রোহিলখণ্ড, গোরখপুর ও দোয়াব অঞ্চল নিয়ে গঠিত) (১৮০১), দিল্লি (১৮০৩) ও সিন্ধ (১৮৪৩)। ১৮৪৯ সালে ইঙ্গ-শিখ যুদ্ধের পর পাঞ্জাব, উত্তর-পশ্চিম সীমান্ত প্রদেশ ও কাশ্মীর অধিগৃহীত হয়। তবে ১৮৫০ সালে অমৃতসরের চুক্তি অনুযায়ী কাশ্মীর জম্মুর ডোগরা রাজবংশের কাছে বিক্রয় করে দেওয়া হয়। এইভাবে কাশ্মীর একটি দেশীয় রাজ্যে পরিণত হয়। ১৮৫৪ সালে বেরার ও দু-বছর বাদে অযোধ্যা অধিগৃহীত হয়।
ক্ষমতা বৃদ্ধির দ্বিতীয় পন্থাটি ছিল ভারতীয় শাসকদের সঙ্গে চুক্তিবদ্ধ হওয়া। এই সকল শাসকেরা সীমিত আঞ্চলিক স্বশাসনের বিনিময়ে কোম্পানির আধিপত্য মেনে নিতেন। কোম্পানিকে যেহেতু আর্থিক সীমাবদ্ধতার মধ্যে কাজ করতে হত, সেহেতু শাসনকার্য চালানোর জন্য এটিকে রাজনৈতিক আলম্ব তৈরি করতে হয়। কোম্পানি শাসনের প্রথম ৭৫ বছর এই ধরনের সমর্থন আসে দেশীয় রাজ্যগুলির সঙ্গে সাবসিডারি অ্যালায়েন্স-এর থেকে। ঊনবিংশ শতাব্দীর প্রথম ভাগে এই অঞ্চলগুলি ভারতের এক-তৃতীয়াংশ নিয়ে প্রসারিত ছিল। নিজের অঞ্চল রক্ষা করতে সক্ষম কোনো দেশীয় রাজা যখন এই ধরনের জোটে আগ্রহী হতেন তখন কোম্পানি পরোক্ষ শাসনের সুলভ পদ্ধতি হিসেবে তাকে স্বাগত জানাতো। কারণ এর ফলে প্রত্যক্ষ প্রশাসনের অর্থনৈতিক ব্যয়বরাদ্দ বা বিদেশি প্রজা পালনের রাজনৈতিক খরচাপাতি কোম্পানিকে বহন করতে হত না। পরিবর্তে কোম্পানিও এই সকল অধীনস্থ রাজ্যের প্রতিরক্ষার দিকটি দেখত এবং শাসকদের সনাতন পন্থায় সম্মান প্রদর্শন করত। হিন্দু মহারাজা ও মুসলমান নবাবদের দেশীয় রাজ্যগুলিকে নিয়ে এই সহকারী শক্তিজোট তৈরি হয়েছিল। এই সব দেশীয় রাজ্যগুলির মধ্যে উল্লেখযোগ্য হল: কোচিন (১৭৯১), জয়পুর (১৭৯৪), ত্রিবাঙ্কুর (১৭৯৫), হায়দ্রাবাদ (১৭৯৮), মহীশূর (১৭৯৯), কিস-শতদ্রু পার্বত্য রাজ্যসমূহ (১৮১৫), সেন্ট্রাল ইন্ডিয়া এজেন্সি (১৮১৯), কচ্ছ ও গুজরাত গাইকওয়াড় অঞ্চলসমূহ (১৮১৯), রাজপুতানা (১৮১৮) ও ভাওয়ালপুর (১৮৩৩)।
গভর্নর-জেনারেল
(যে সকল গভর্নর-জেনারেলের (অস্থায়ী) শাসনকালে কোনো গুরুত্বপূর্ণ ঘটনা ঘটেনি, তাদের নিম্নলিখিত তালিকার বাইরে রাখা হয়েছে।)
বোয়াভিস্তা ফুটবল ক্লাব
বোয়াভিস্তা ফুতেবল ক্লুবে (Boavista FC; এছাড়াও বোয়াভিস্তা এফসি নামে পরিচিত) হচ্ছে পোর্তু ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯০৩ সালের ১লা আগস্ট তারিখে প্রতিষ্ঠিত হয়েছে। বোয়াভিস্তা এফসি তাদের সকল হোম ম্যাচ পোর্তুর এস্তাদিও দো বেসায় খেলে থাকে; যার ধারণক্ষমতা হচ্ছে ২৮,২৬৩। বর্তমানে এই ক্লাবের ম্যানেজারের দায়িত্ব পালন করছেন ভাস্কো সেয়াব্রা এবং সভাপতির দায়িত্ব পালন করছেন ভিতোর মুরতা। সেনেগালীয় মধ্যমাঠের খেলোয়াড় ইদ্রিসা মান্দিয়াং এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, বোয়াভিস্তা এফসি এপর্যন্ত ১১টি শিরোপা জয়লাভ করেছে; যার মধ্যে ১টি প্রিমেইরা লিগা, ৫টি তাসা দা পর্তুগাল, ২৩টি সুপারতাসা কান্দিদো দে অলিভেইরা এবং ২টি সেগুন্দা দিভিসাও শিরোপা রয়েছে।
হিচকি
হিচকি (हिचकी; অনুবাদ: হেঁচকি) হচ্ছে একটি ভারতীয় চলচ্চিত্র, যেটি সিদ্ধার্থ পি মালহোত্রা পরিচালনা এবং মনীশ শর্মা ও আদিত্য চোপড়া প্রযোজনা করেছেন। এই চলচ্চিত্রটি যশ রাজ ফিল্মসের অধীনে মুক্তি পায়। এই চলচ্চিত্রটি হলিউডের চলচ্চিত্র ফ্রন্ট অফ দ্য ক্লাসের (২০০৮) আদলে তৈরী করা হয়েছে, উক্ত চলচ্চিত্রটি ব্র্যাড কোহেনের লিখিত "ফ্রন্ট অফ দ্য ক্লাস: হাউ টোরেট সিনড্রোম ম্যাড মি দ্য টিচার আই নেভার হেড"-এর ওপর ভিত্তি করে নির্মিত। যশ রাজ ফিল্মস উক্ত চলচ্চিত্রের নির্মাতা হতে এই চলচ্চিত্র তৈরীর স্বত্বাধিকার অর্জন করেছে। এই চলচ্চিত্রের প্রধান চরিত্রে অভিনয় করেছেন রাণী মুখার্জী, তিনি একজন শিক্ষকের চরিত্রে অভিনয় করেছেন যিনি টোরেট সিনড্রোমে ভুগছেন। এই চলচ্চিত্রের ট্রেলার ২০১৭ সালের ১৯শে ডিসেম্বর প্রকাশ করা হয় এবং যেটি সালমান খানের চলচ্চিত্র টাইগার জিন্দা হ্যায়ের সাথে জুড়ে দেয়া হয়। এই চলচ্চিত্রটি ২০১৮ সালের ২৩শে মার্চ মুক্তি পায়।
কাহিনী
নয়না মাথুর ছোটবেলা থেকে ‘ট্যুরেট সিনড্রোম’ নামের স্নায়ুরোগের শিকার। এ কারণে তার বারবার ‘হিচকি’ আসত, কথা আটকে যেত। কোনো উত্তেজনা এলেই নয়নার মুখ দিয়ে অদ্ভুত 'চোক-চোক', 'ওয়া-ওয়া' আওয়াজ বের হতো। এই কারণে তাকে সব সময়ই নানা বিদ্রূপের শিকার হতে হয়, কয়েকটি বিদ্যালয় থেকে বিতাড়িত হতে হয়।
বস্তির একঝাঁক কিশোর-কিশোরীর শিক্ষার দায়িত্ব তার কাঁধে আসে। বড়লোকদের এই বিদ্যালয়ে বস্তির এই ছেলেমেয়েরা ব্রাত্য ছিল, সবাই তাদের নিচু চোখে দেখত। এই সময় নয়না সেই ছেলেমেয়েদের দায়িত্ব নেন, এক নতুন চ্যালেঞ্জ গ্রহণ করেন। তিনি এই একঝাঁক কিশোর-কিশোরীর ভেতর লুকিয়ে থাকা ‘হিচকি’কে টেনে বের করেন।
সাগরদীঘি রেলওয়ে স্টেশন
সাগরদিঘি রেলওয়ে স্টেশন হল পূর্ব রেলওয়ে জোনের হাওড়া রেলওয়ে বিভাগের অধীনে নলহাটি-আজিমগঞ্জ শাখা লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার সাগরদিঘিতে অবস্থিত।
ইতিহাস
নলহাটি-আজিমগঞ্জ শাখা লাইন নলহাটি জংশন থেকে আজিমগঞ্জ জংশন রেলওয়ে স্টেশনের সাথে সংযোগকারী নলহাটি-আজিমগঞ্জ রাজ্য রেলওয়ে হিসাবে ২১ ডিসেম্বর ১৮৬৩ সালে খোলা হয়। এটি ১৮৭২ সালে ভারত সরকার কিনে নেয়। এটি ১৮৯২ সালে ইস্ট ইন্ডিয়ান রেলওয়ে কোম্পানির একটি অংশ হয়ে ওঠে।